แบงก์โน้ตส์
ใครเป็นลูกค้าบัตรเครดิตกสิกรไทยถ้าได้รับบิลงวดนี้อาจโต๊ะจายโม๊ะเลย ชะอุ้ย!! บัตรที่ใช้ออกแคมเปญใหม่
1 ต.ค. 2555

ง่ายไปมั้ย?
ใครเป็นลูกค้าบัตรเครดิตกสิกรไทยถ้าได้รับบิลงวดนี้อาจโต๊ะจายโม๊ะเลย ชะอุ้ย!! บัตรที่ใช้ออกแคมเปญใหม่




รีบพลิกแคมเปญอ่านเงื่อนไขด่วน อุ๊ยต๊าย.. คิดได้โน๊ะ
ก็แหม แคมเปญ “ชำระน้อย ได้คืนมาก” ตรงตัวเลยฮ่ะ กระตุ้นให้ลูกค้าบัตรเครดิตที่จ่ายเต็มวงเงินมาผ่อนจ่ายดอกเบี้ยกันซะดีๆ 
ทั้งๆ ที่ปัจจุบันสัดส่วนลูกค้าบัตรเครดิตกสิกรไทยจ่ายเต็มจำนวน 45% และผ่อนจ่าย 55% จากจำนวนบัตรทั้งหมดเกือบ 2 ล้านบัตร แต่แบงก์ต้องการเพิ่มสัดส่วนคนผ่อนชำระเป็น 60% และจ่ายเต็มจำนวนเหลือ 40% เพื่อเพิ่มรายได้ดอกเบี้ย แต่กว่าจะทำได้ คิดว่าต้องใช้เวลานานถึง 2 ปีแน่ะ
พูดง่ายๆ คนถือบัตรเครดิตของแบงก์มีพฤติกรรมการชำระเงินที่ดี ใช้เงินชาญฉลาด แต่การหวังเพิ่มรายได้ดอกเบี้ยโดยตั้งใจออกแคมเปญ “กระตุ้น” หยั่งงี้ก็ไม่หวายนะฮ้าว์
ต้องระวังเด้อ การตลาดแบบนี้จะกลายเป็นการตลาดคิดง่ายแห่งปี เอ๊ะ... หรือว่า วินัยไม่ได้สตางค์